Waze la xe na aplicasion mobile gratis de navigasion stradale par dispoxidivi mobili baxada sol conçeto de crowdsourcing xvilupada da la start-up ixraeliana Waze Mobile. La xe sta cronprada da Google LLC inte el 11 de zugno del 2013. Deso la xe disponìbiłe par le piataforme iOS, Android e Android auto, BlackBerry e Windows Phone 8, e inte el contenpo le version par Symbian e Windows Mobile no le xe pì suportae. A diçenbre del 2012 la rixulta doparada da 34 milioni de uxuari in tuto el mondo. Waze el xe on servisio che ponta a informar i uxuari che i o dopara, so le condision stradali in tenpo reale, informa so le condision del trafego, i laori in corso, posti de bloco, inçidenti e tanti altri tipi de situasion, chel che fa unega sta aplicasion, el xe che col vede le condision de la strada come in sta listola, el fa suito modifeghe del percorso, par far pì in presa, el cata fora ponpe de carburante a baso costo inte la xona, ghe xe on AudioPlayer drento a la stesa aplicason e l'aplicasion la xe doparàbiłe anca da Android Auto, de conseguensa se pole verla a schermo intiero so la machina.